
REFERAT
Privind participarea Consiliului Local în calitate de coorganizator al manifestării 
Congresul Internaţional „Identitatea Culturală a Tuturor Românilor”, ediţia a XIV-a,   organizată de Asociaţia Astra Română din Timişoara
Prin adresa nr. SC2004 – 020305 / 23.11.2004 Asociaţia Astra Română din Timişoara a solicitat Consiliului Local al municipiului Timişoara sprijinul financiar pentru organizarea manifestării Congresul Internaţional „Identitatea Culturală a Tuturor Românilor”, ediţia a XIV-a,   care se va desfăşura în perioada  14-17 octombrie 2005 la Timişoara.
Aflat la ediţia XIV-a ediţie, Congresul Internaţional „Identitatea Culturală a Tuturor Românilor”, are ca temă: „Apărarea drepturilor omului şi ale minorităţilor în lumina noilor principii ale Dreptului Internaţional”. Congresul îşi propune: dezvoltarea conştiinţei de român, încrederea în România şi liderii acesteia precum şi învăţarea mijloacelor culturale şi politice pentru a-şi recupera drepturile şi apăra demnitatea de român.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 100.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

